Համաձայնագիրը Հայաստանի արդիականացման միջոց է, որն առաջարկում է Եվրամիությունը։ Ըստ քաղաքագետ Գևորգ Մելիքյանի՝ 400 էջանոց փաստաթղթում շարադրված է Հայաստանի խնդիրների շարքը։ Բայց կոռուպցիայի դեմ պայքարի 26-ամյա անհաջող փորձը ներշնչում է վատատեսություն. Հայաստանի իշխանությունը չի կատարի Համաձայնագրի այն դրույթները, որոնք լավացնելու են քաղաքացիների կյանքը. «Գալիս է գլոբալ հռետորական հարց՝ արդյո՞ք իշխանությունները պատրաստ են կիրառել, թե իրենց անհրաժեշտ է ֆինանսական միջոցներ կիրառել Եվրամիության կողմից, այնուհետև իմիտացիոն բնույթով ցույց տալ, որ ինչ-որ բաներ կատարում են, կամ պատճառաբանել թե ինչու չեն կատարվում, և նորից շարունակել ինքնախաբեության այս շղթան»։